《秀亭秋怀十五首》
元代·方回

登高见佳句，意会无非诗。
顾视不即收，顷刻已失之。
老树踞崖石，腹空犹有皮。
顾此有何限，爱玩频嗟咨。
侍者一童子，髧如枯发垂。
从我仅一饱，万事无所知。
岂不亦怪我，徘徊将奚为。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。